1933ൽ ‘ട്രാവൻകൂർ, എ ഗൈഡ്ബുക്ക് ഫോർ വിസിറ്റേഴ്സ്’ പ്രസിദ്ധപ്പെടുത്തി. കേരളത്തെ പ്രത്യേകിച്ചും തിരുവിതാംകൂറിനെ വിദേശികൾക്കിടയിൽ പരിചയപ്പെടുത്തുന്നതിന് പുസ്തകം സഹായിച്ചു. ശ്രീപത്മനാഭ സ്വാമി ക്ഷേത്രത്തിലെ നിലവറ തുറക്കുന്നതുമായി ബന്ധപ്പെട്ട് നിരവധി പരാമർശങ്ങൾ ഈ ഗ്രന്ഥത്തിലുണ്ട്. 1908 ലും 1931ലും നിലവറ തുറന്നതിനെക്കുറിച്ചു എമിലി രേഖപ്പെടുത്തിയിട്ടുണ്ട്. ഖജനാവിൽ പണം പോരാതെ വന്നപ്പോൾ നിലവറ തുറക്കാൻ ഏതാനും പേർ ശ്രമിച്ചതായും കരിമൂർഖന്മാരെ കണ്ട് അവർ ഭയന്നോടിയതായും നാട്ടുകാർ പറഞ്ഞിരുന്നതായി അവർ എഴുതിയിരിക്കുന്നു. 1931ൽ നിലവറ തുറക്കുമ്പോൾ വൈദ്യുതവിളക്കുകളും ഫാനുകളും കൊണ്ടുവന്നതായും അവർ രേഖപ്പെടുത്തിയിട്ടുണ്ട്. "ക്ഷേത്രത്തിനു ലഭിക്കുന്ന പണം വലിയ തടിപ്പെട്ടികളിൽ സൂക്ഷിച്ച്, ഓരോ പെട്ടിയും നിറയുമ്പോൾ നിലവറയിലേക്കു മാറ്റുകയായിരുന്നു."നിലവറ തുറക്കുന്നതു സംബന്ധിച്ച് സുപ്രീം കോടതിയിൽ നിലവിലുള്ള കേസിൽ അറ്റോർണി ജനറൽ കെ.കെ. വേണുഗോപാൽ ഈ പുസ്തകത്തിൽ നിന്ന് ഉദ്ധരിക്കുകയും ചെയ്തു. 

ജീവിതരേഖ
ട്രാവൻകൂർ എ ഗൈഡ് ബുക്ക് ഫോർ ദ വിസിറ്റർ
ഡ്രാമ ഫോർ ദ വില്ലേജ് ടീച്ചർ
കഥകളി ഇൻഡിജീനസ് ഡ്രാമ ഓഫ് മലബാർ